גן התענוגות הארציים

גן התענוגות הארציים (בהולנדית: De tuin der lusten) הוא טריפטיכון שמן על עץ מעשה ידי הצייר ההולנדי הירונימוס בוש. היצירה צוירה בין השנים 1503–1504.
תמת היצירה כוללת מאפיינים דתיים נוצריים, והיא אחת העבודות הידועות ביותר של הצייר. היצירה מוצגת במוסיאו דל פראדו שבמדריד.
חלקן החיצוני של הלוחות מצויר בסגנון גריזיי. היצירה מציגה, משמאל לימין, את בריאת אדם וחוה, העולם שיכול להתקיים לולא החטא הקדמון, והענישה על החטא.

==היסטוריה==
בוש יצר את היצירה בין השנים 1503–1504. ככל הנראה טריפטיכון זה לא נועד להיות מוצג בכנסייה אלא בביתו הפרטי של מזמין היצירה. אנטוני דה ביטיס מתאר את היצירה בשנת 1517 בעת שהוצגה בארמון של בית נאסאו בבריסל:

ככל הנראה היצירה צוירה עבור הנדריק השלישי מנאסאו ברדה. בשנת 1566 היצירה העותקה לשטיח קיר המוצג כיום באסקוריאל. בשנת 1568 הוחרמה היצירה על ידי וילם השתקן ונלקחה לספרד שם היא מוזכרת ברשימת הציורים שניתנו על ידי פליפה השני, מלך ספרד לאסקוריאל.

== היצירה בתרבות המודרנית ==
היצירה הוזכרה בהקשרים רבים בתרבות המודרנית, בהקשר של "גן עדן". עיתונים וערוצי תקשורת רבים ברחבי העולם שעסקו בטבעו של גן עדן קשרו אותו אל הציור "גן התענוגות הארציים", שלדעת רבים מתאר את גן העדן. גם בישראל עסקו כתבות שונות בציור, כמו למשל כמה וכמה כתבות בעיתון "מוסף הארץ", שהוא חלק מעיתון הארץ, שעסקו בטבעו של הציור. כמו כן, גם סיורים רבים של מוזיאונים ברחבי העולם,<ref></ref> כולל סיורים בישראל, העוסקים בציור. בשנת 1969 היצירה שימשה לעטיפת האלבום Deep Purple.

==תיאור היצירה==
===חלקה החיצוני של היצירה===
חלקה החיצוני של היצירה
כאשר דלתות הטריפטיכון סגורות, ניתן לראות ציור בסגנון גריזיי ירוק-אפור על רקע שחור המתאר את הארץ המוקפת ים על רקע של שמים מעוננים, כאשר קרן שמש מאירה על הארץ. אלוהים מתואר בפינה השמאלית העליונה של היצירה, ומעלה הציור מופיע ציטוט מספר תהילים:

היצירה מתארת את היום השלישי של בריאת העולם, ומהווה רקע ליתר המאורעות המתוארים ביצירה.

===חלקה הפנימי של היצירה===
הלוח הימני - ה[[גיהנום]]
הלוח השמאלי - [[גן עדן]]

הלוח המרכזי - גן התענוגות הארציים<br />
====<big>הלוח השמאלי</big>====
הלוח השמאלי של היצירה מתאר את בריאת אדם וחוה ואת השמתם בגן עדן. לוח זה מתאר את בעלי החיים והיצורים השונים בגן עדן, ובניגוד למצופה, אין מדובר בסצנה שלווה - היצורים טורפים זה את זה, ואדם נועץ מבטי זימה בחווה - רמז לחטא הקדמון.

====<big>הלוח המרכזי</big>====
לוח זה מתאר את העולם שהיה יכול להתקיים לולא היה מתבצע החטא הקדמון. בעולם זה מוצגים בני אדם עירומים, אינם מודעים למבושיהם, ולפיכך נהנים מהטבע ומנוכחות הבריאות השונות של האל, ללא דאגה או מחסור.

====<big>הלוח הימני</big>====
הלוח הימני מתאר את עונשם של בני האדם על חטאיהם. בלוח מופיעים בעלי חיים המענים את בני האדם, וכן מתוארות טרנספורמציות של בעלי חיים אל מפלצות. בני האדם נענשים בהתאם לחטאים בני המוות בהם חטאו. בלוח זה נמצאים תווים המצוירים על ישבנו של אחד האנשים, תווים אלה הומרו למוזיקה בשם "Butt Song From Hell".

<center><gallery>
תמונה:Hieronymus Bosch 021.jpg|
תמונה:Hieronymus Bosch 020.jpg|חד קרן
תמונה:Hieronymus Bosch 018.jpg|
תמונה:Bosch Jardin des delices detail.jpg|
</gallery></center>

==קישורים חיצוניים==

* 
* [https://archief.ntr.nl/tuinderlusten/en.html גן התענוגות הארציים] - סיור אינטראקטיבי בציור (אנגלית) בשילוב לחנים מתאימים.
<div class="mw-content-ltr">* Dr. Sally Hickson, [https://www.khanacademy.org/humanities/renaissance-reformation/northern/hieronymus-bosch/a/bosch-the-garden-of-earthly-delights Bosch, The Garden of Earthly Delights], khanacademy.org</div>
<div class="mw-content-ltr">* SOTHEBY'S, [https://www.sothebys.com/en/videos/hieronymus-bosch-the-garden-of-earthly-delights Hieronymus Bosch’s 'The Garden of Earthly Delights', A Journey from Heaven to Hell and Back], sothebys.com</div>
<div class="mw-content-ltr">* Fiona Macdonald, [https://www.bbc.com/culture/article/20160809-hidden-meanings-in-the-garden-of-earthly-delights Hidden meanings in The Garden of Earthly Delights], bbc.com, 9th August 2016</div>
<div class="mw-content-ltr">* Alexxa Gotthardt, [https://www.artsy.net/article/artsy-editorial-decoding-boschs-wild-whimsical-garden-earthly-delights Decoding Bosch’s Wild, Whimsical “Garden of Earthly Delights”], artsy.net, Oct 18, 2019
</div>
<div class="mw-content-ltr">* artincontext, [https://artincontext.org/the-garden-of-earthly-delights-hieronymus-bosch/ “The Garden of Earthly Delights” Hieronymus Bosch – An Analysis], artincontext.org, October 25, 2021</div>
* [https://www.wga.hu/frames-e.html?/html/b/bosch/3garden/index.html גן התענוגות הארציים] באתר Web Gallery of Art 
* [https://www.museodelprado.es/en/the-collection/art-work/the-garden-of-earthly-delights-triptych/02388242-6d6a-4e9e-a992-e1311eab3609 גן התענוגות הארציים] באתר מוזיאון הפראדו 
* 
* 
* 
* 
* 

== הערות שוליים ==

קטגוריה:ציור של תקופת הרנסאנס
קטגוריה:הירונימוס בוש
קטגוריה:טריפטיכון
קטגוריה:מוזיאון הפראדו
קטגוריה:ציורים מהמאה ה-16